Avakülg Tags Siim Saareväli
Silt: Siim Saareväli
[caption id="attachment_281905" align="alignnone" width="2048"] Alo Lõps, tema kaitsja, advokaat Anu Toomemägi, vandeadvokaat Erki Kergandberg ja Riho Lepp kohtus. Foto: Lemmi Kann[/caption] Esmaspäeval Haapsalu kohtumajas toimunud istungil lõpetas kohtunik Piia Jaaksoo Haapsalu Linnahoolduse kommunaalveoki hanke tõendite uurimise ja tunnistajapingis käis linnafirma nõukogu esimees Siim Saareväli, pärast mida kasutasid ettevõtte juht Alo Lõps ja sama ettevõtte nõukogu liige Riho Lepp õigust loobuda tunnistuste andmisest.
[caption id="attachment_261317" align="alignnone" width="900"] Haapsalu linnavalitsuse majandus- ja taristunõunik Sirli Vaksmann ei pea õigustatuks, et tema telefonikõned olid viis kuud prokuratuuri luubi all. Arvo Tarmula[/caption] Prokuratuuri korraldusel kuulati Haapsalu Linnahoolduses käiva kriminaalmenetlusega seoses kahtlustatavatele lisaks pealt veel kümmekonna inimese telefonikõnesid, kokku on uurimise käigus salvestatud aga vähemalt 1000 inimese telefonivestlusi. Selle aasta jaanuaris said Haapsalu Linnahoolduse juht Alo Lõps ja nõukogu liige Riho Lepp politseiametilt teate, et neid on seoses käimasoleva kriminaalmenetlusega kahtlustatavatena kaheksa kuud pealt kuulatud ja nende telefonivestlusi salvestatud. Hiljuti vabastas prokuratuur Lõpsi omastamiskahtlusest, kuid uurimine Haapsalu Linnahoolduse veokihanke üle jätkub. Seda uuritakse korruptsioonikuriteona, mille puhul on kahtlustatavate jälitamine õigustatud siis, kui prokuratuuri hinnangul pole muul moel võimalik tõendeid hankida.